**Zmluva o poskytovaní služieb č. ...............**

uzavretá podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)(ďalej ako „**Zmluva**“)

medzi zmluvnými stranami

**Objednávateľ:**

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00002801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK65 8180 0000 0070 0006 2596

**BIC:**  SPSRSKBA

**Štatutárny orgán:** Ing. Alexandra Velická, PhD., generálna riaditeľka

**Právna forma**: príspevková organizáciazriadená rozhodnutím Ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedná osoba**: Mgr. Jana Heglasová

**Kontakt:** +421 905 922 881, jana.heglasova@siea.gov.sk

(ďalej ako „**Objednávateľ**“)

**a**

**Poskytovateľ:**

**Obchodné meno:**

**Sídlo:**

**IČO:**

**DIČ:**

**IČ DPH:**

**Bankové spojenie:**

**Číslo účtu:**

**BIC:**

**Štatutárny orgán:**

**Spoločnosť zapísaná v:**

**Vecne zodpovedná osoba:**

**Kontakt: tel., e-mail, fax:**

(ďalej ako **„Poskytovateľ**“)

(spolu ďalej ako„**Zmluvné strany**“, jednotlivo „**Zmluvná strana**“)

**Preambula**

1. Táto Zmluva je výsledkom verejného obstarávania uskutočneného podľa ustanovenia § 117 Zákona o verejnom obstarávaní, ktoré vyhlásil Objednávateľ v pozícií verejného obstarávateľa pod číslom NZ 2118 a ponukou Poskytovateľ.
2. Poskytovateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy;
4. predmet Zmluvy je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj zamestnancov, ktorých má k dispozícií, prípadne iných osôb, ktoré pre neho pracujú na základe iného ako pracovného pomeru, resp. svojich subdodávateľov je schopný ho vykonať riadne, v celosti a na požadovanej odbornej úrovni v súlade s touto Zmluvou a všeobecne záväznými právnymi predpismi.

**Článok I.**

**Predmet zmluvy**

**1.1** Predmetom tejto Zmluvy je záväzok Poskytovateľa technicky a organizačne zabezpečiť medzinárodnú konferenciu „**Technológia verzus humanita**“ (ďalej ako „**Konferencia**“), vrátane zabezpečenia služieb zahraničných expertov, ktorá sa uskutoční dňa 19. novembra 2018 v priestoroch Vedeckého parku Univerzity Komenského, Ilkovičova 8 v Bratislave v  plánovanom čase od 08.30 h. do 17.00 h. pre odhadovaný počet účastníkov 120 osôb. Konferencia bude zahŕňať aktuálne témy inovácií v technológiách a priemysle. Zmluvné strany berú na vedomie skutočnosť, že priestory konania Konferencie vo Vedeckom parku Univerzity Komenského nachádzajúce sa na Ilkovičovej 8 v Bratislave (ďalej ako „**Priestory**“) zabezpečuje Objednávateľ.

**1.2** Technické a organizačné zabezpečenie Konferencie spočíva najmä v nasledovnom záväzku zo strany Poskytovateľa:

1. zabezpečiť vybavenie Priestorov pre priebeh Konferencie, tak ako sú definované v odseku 4.1 Prílohy č. 1 Zmluvy „Opis predmetu zákazky“, ktorá je neoddeliteľnou súčasťou Zmluvy (ďalej ako „**Príloha číslo 1**“);
2. zabezpečiť personál pre konanie Konferencie, tak ako je definovaný v odseku 4.2 Prílohy číslo 1;
3. zabezpečiť tlač a distribúciu programu, tak ako je to definované v odseku 4.3 Prílohy číslo 1;
4. zabezpečiť odborné prezentácie zahraničných expertov na Konferencii, tak ako sú definované v odseku 4.4 Prílohy číslo 1;
5. zabezpečiť príslušné súhlasy so spracovaním osobných údajov pre Objednávateľa, tak ako sú definované v bode 4 Prílohy číslo 1;
6. zabezpečiť prevod licenčných práv, tak ako sú definované v bode 4 a odseku 4.4 Prílohy číslo 1;

(spolu ďalej ako „**Plnenia Poskytovateľa**“, jednotlivo „**Plnenie Poskytovateľa**“).

**1.3** Objednávateľ sa na základe tejto Zmluvy zaväzuje poskytnúť Poskytovateľovi nevyhnutnú súčinnosť ako aj zaplatiť mu cenu za poskytnuté Plnenia Poskytovateľa.

**Článok II.**

**Práva a povinnosti Zmluvných strán**

**2.1** Poskytovateľ je povinný poskytovať požadované Plnenia Poskytovateľa zodpovedne, riadne a včas, odborne, hospodárne a v súlade so Zmluvou a platnými právnymi predpismi.

**2.2** Poskytovateľ je zodpovedný za bezpečnosť navrhnutého, realizovaného, organizačného a technického riešenia Konferencie a je povinný o jeho používaní oboznámiť osobu určenú Objednávateľom.

**2.3** Poskytovateľ zašle návrhy Plnení Poskytovateľa v lehotách podľa Prílohy číslo 1.

**2.4** Objednávateľ má právo kedykoľvek počas platnosti Zmluvy kontrolovať stav všetkých Plnení Poskytovateľa a v prípade požiadavky Objednávateľa je Poskytovateľ povinný poskytnúť Objednávateľovi na účel výkonu kontroly požadovanú dokumentáciu a originály všetkých dokladov, týkajúcich sa stavu Plnení Poskytovateľa.

**2.5** V prípade zrušenia Konferencie zo strany Objednávateľa má Poskytovateľ voči Objednávateľovi nárok na náhradu účelne a preukázateľne vynaložených nákladov, ktoré mu vznikli v súvislosti s plnením jeho povinností podľa Zmluvy.

**2.6** Zmluvné strany sa dohodli, že prevzatie každého z Plnení Poskytovateľa poskytovaných podľa tejto Zmluvy zaznamenajú v Preberacom protokole o odovzdaní a prebratí Plnenia Poskytovateľa (ďalej ako „**Preberací protokol**“).

**Článok III.**

**Spôsob plnenia predmetu zmluvy**

1. Poskytovateľ je povinný poskytnúť Plnenia Poskytovateľa podľa Zmluvy, Prílohy číslo 1, a podľa požiadaviek Objednávateľa. Poskytovateľ je povinný upozorniť Objednávateľa na nevhodnú povahu jeho pokynov súvisiacich s predmetom tejto Zmluvy.
2. V prípade, ak Plnenia Poskytovateľa budú obsahovať vady, Zmluvné strany spíšu o tejto skutočnosti zápis, ktorý bude obsahovať stručný opis vád.
3. Objednávateľ má nárok na zmluvnú pokutu až do výšky 25 % z celkovej ceny za každé Poskytovateľom poskytnuté vadné Plnenie Poskytovateľa, a to opakovane za ktorúkoľvek vadne poskytnuté Plnenie Poskytovateľa. Úhradou zmluvnej pokuty nezaniká jednotlivá povinnosť Poskytovateľa na riadne dodanie Plnenia Poskytovateľa. Objednávateľ má popri nároku na úhradu zmluvnej pokuty aj nárok na náhradu škody.
4. Objednávateľ má nárok na zmluvnú pokutu až do výšky 50 % z celkovej ceny ak nedôjde k prevodu nevýhradných autorských licencií podľa odseku 1.2 písmeno g) na Objednávateľa v lehote jedného mesiaca po skončení Konferencie.
5. V prípade, ak Plnenia Poskytovateľa budú mať také vady, ktoré ohrozia konanie Konferencie, prípadne bezpečnosť osôb (hostí, účastníkov atď.) na Konferencii, Objednávateľ má nárok na zľavu z celkovej odmeny za poskytnutie Plnení Poskytovateľa podľa tejto Zmluvy až do výšky 100 % celkovej odmeny podľa Článku IV. tejto Zmluvy. Výšku zľavy určí Objednávateľ. Objednávateľ má okrem nároku na zľavu z ceny plnenie aj nárok na náhradu škody.
6. Objednávateľ si uplatní nárok na zľavu podľa predchádzajúceho odseku v lehote 15 dní od vystavenia Preberacieho protokolu podľa odseku 2.6 Zmluvy. Lehota podľa predchádzajúcej vety sa považuje za zachovanú aj v prípade, ak si Objednávateľ uplatní nárok na zľavu elektronicky, prostredníctvom e-mailovej adresy Poskytovateľa uvedenej v Zmluve alebo Poskytovateľom oznámenej v posledný deň lehoty a následne bude toto elektronické podanie doplnené aj písomne do troch pracovných dní odo dňa elektronického odoslania.
7. V prípade, ak Poskytovateľ nedodrží termín poskytnutia Plnení Poskytovateľa a Konferenciu nezrealizuje, nemá nárok ani na úhradu vynaložených nákladov a Objednávateľ má nárok na zaplatenie zmluvnej pokuty vo výške celkovej odmeny za poskytnutie služieb podľa Článku V. tejto Zmluvy. Zmluvnú pokutu si Objednávateľ uplatní písomne a Poskytovateľ sa zmluvnú pokutu zaväzuje uhradiť v lehote určenej vo výzve Objednávateľa, ktorá nesmie byť kratšia ako 15 dní. Zaplatením zmluvnej pokuty nie je dotknutý nárok na náhradu škody.
8. Plnenia Poskytovateľa sa považujú za dodané okamihom ukončenia Konferencie alebo podpísaním jednotlivého Preberacieho protokolu podľa odseku 2.6 Zmluvy.
9. V prípade, ak Poskytovateľ zabezpečí Plnenia Poskytovateľa prostredníctvom subdodávateľov, zodpovedá Poskytovateľ za takto poskytnuté plnenie akoby ho poskytoval sám.
10. Zmluvné strany sa dohodli, že zmluvná pokuta a nárok na zľavu je splatná v lehote nie kratšej ako 15 dní odo dňa jej uplatnenia u Poskytovateľa. V prípade ak Poskytovateľ neuhradil Poskytovateľovi zmluvnú cenu podľa Článku IV. Zmluvy, môže si ich Objednávateľ započítať voči Poskytovateľom vystavenej faktúre.

**Článok IV.**

**Cena za poskytované služby a platobné podmienky**

**4.1** Odplata Poskytovateľa za predmet zmluvy bola stanovená dohodou Zmluvných strán v súlade so zákonom č. 18/1996 Z. z. o cenách a vykonávacou vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách a je určená v EUR. Celková zmluvná cena predmetu plnenia je       EUR bez DPH, t. j       EUR s DPH.

**4.2** Celková zmluvná cena predmetu plnenia vo uvedená v odseku 4.1 Zmluvy je cenou konečnou, sú v nej zahrnuté všetky náklady Poskytovateľa spojené s poskytovaním Plnení Poskytovateľa podľa Zmluvy a nemožno ju v priebehu trvania Zmluvy meniť. Podrobná špecifikácia ceny tvorí Prílohu č. 2 tejto Zmluvy.

**4.3** V prípade, že Poskytovateľ nebol pred uzatvorením Zmluvy platiteľom DPH a stane sa ním po uzatvorení tejto Zmluvy, nemá nárok na zvýšenie ceny o hodnotu DPH.

**4.4** Poskytovateľ je oprávnený vystaviť faktúru až po riadnom a včasnom poskytnutí všetkých Plnení Poskytovateľa Objednávateľovi v zmysle tejto Zmluvy. Poskytnutie Plnení Poskytovateľa sa preukazuje Preberacími protokolmi podľa odseku 2.6 Zmluvy. Preberacie protokoly sú prílohou faktúry. V prípade, ak poskytnuté Plnenia Poskytovateľa obsahovali vady a bol spísaný zápis o vadách podľa odseku 3.2 Zmluvy, je Objednávateľ oprávnený vystaviť faktúru po stanovení výšky zľavy za vadné plnenie podľa odseku 3.5 Zmluvy, alebo po márnom uplynutí lehoty na uplatnenie nároku za vady plnenia podľa odseku 3.6 Zmluvy. Objednávateľ sa zaväzuje uhradiť Poskytovateľovi odmenu za Plnenia Poskytovateľa na základe faktúry vystavenej Poskytovateľom, so splatnosťou 30 dní odo dňa doručenia faktúry Objednávateľovi. Faktúra musí obsahovať všetky náležitosti v súlade s platnými právnymi predpismi, špecifikáciu poskytnutých Plnení Poskytovateľa podľa tejto Zmluvy, špecifikáciu fakturovanej sumy a musí byť vystavená v súlade s touto Zmluvou. V opačnom prípade Objednávateľ nie je povinný faktúru uhradiť, je oprávnený túto faktúru vrátiť Poskytovateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry Objednávateľovi. Zmluvné strany sa dohodli, že táto doba sa nebude považovať za dobu omeškania Objednávateľa so zaplatením odmeny za služby a Poskytovateľ nemá po túto dobu nárok na úrok z omeškania voči Objednávateľovi.

**4.5** Objednávateľ neposkytuje žiaden preddavok ani zálohovú platbu.

**4.6** Faktúra sa považuje za uhradenú dňom jej odpísania z účtu Objednávateľa.

**Článok V.**

**Trvanie Zmluvy**

**5.1** Zmluva zaniká splnením záväzku.

**5.2** Zmluvu je možné ukončiť aj dohodou Zmluvných strán ku dňu uvedenému v dohode.

**5.3** Zmluvu je možné ukončiť aj odstúpením od Zmluvy. Každá Zmluvná strana má právo odstúpiť od Zmluvy v prípade podstatného porušenia Zmluvných povinností. Odstúpenie od zmluvy musí byť písomné a účinky odstúpenia od Zmluvy nastávajú okamihom doručenia druhej zo Zmluvných strán.

**Článok VI.**

**Ostatné ustanovenia**

**6.1** Poskytovateľ je povinný strpieť výkon kontroly, auditu a overovania oprávnenými orgánmi a inštitúciami, ktoré budú súvisieť s plnením predmetu tejto Zmluvy a je tiež povinný poskytnúť oprávneným osobám všetku potrebnú súčinnosť, a to kedykoľvek počas platnosti a účinnosti tejto Zmluvy. Poskytovateľ berie na vedomie, že financovanie tejto Zmluvy bude uskutočnené z vlastných prostriedkov Objednávateľa v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a z prostriedkov európskych štrukturálnych a investičných fondov EU.

**6.2** Písomnosti podľa tejto Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry a odstúpenie od Zmluvy.

**6.3** Písomnosti sú považované za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v tejto Zmluve, alebo na korešpondenčnej adrese písomne oznámenej Zmluvnej strane, považujú sa písomnosti za doručené tretím dňom od uloženia zásielky na pošte; v prípade, ak zásielku nemožno na adrese podľa tohto bodu doručiť z dôvodu „adresát neznámy“, považuje sa zásielka za doručenú dňom jej vrátenia Odosielateľovi.

**6.4** Poskytovateľ je oprávnený postúpiť práva a povinnosti, resp. pohľadávky a záväzky z tejto Zmluvy v prospech tretej osoby výlučne na základe predchádzajúceho písomného súhlasu Objednávateľa.

**6.5** Zmluvné strany sa dohodli, že všetky informácie, ktoré si navzájom poskytli v súvislosti s plnením podľa tejto Zmluvy, vrátane informácií poskytnutých pred uzatvorením tejto Zmluvy v rámci predzmluvných vzťahov, sa považujú za dôverné. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za porušenie povinnosti zachovávať mlčanlivosť podľa tohto ustanovenia sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto Zmluvy, ako aj zverejnenie tejto Zmluvy, jej príloh a dodatkov v Centrálnom registri zmlúv vedenom Úradom vlády SR v súlade s príslušnými právnymi predpismi.

**Článok VII.**

**Záverečné ustanovenia**

**7.1** Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.

**7.2** Táto Zmluva sa vyhotovuje v troch rovnopisoch, dva rovnopisy sú určené pre Objednávateľa a jeden rovnopis je určený pre Poskytovateľa.

**7.3** Akékoľvek zmeny a doplnky tejto Zmluvy je možné uskutočniť len vzájomnou dohodou Zmluvných strán formou písomného a očíslovaného dodatku k tejto Zmluve v súlade s príslušnými právnymi predpismi.

**7.4** Zmluvné strany sa dohodli, že prípadné spory budú riešiť vyjednávaním s cieľom dosiahnuť dohodu o vyriešení sporu. V prípade, že sa dohoda nedosiahne v lehote 15 dní od termínu prvého rokovania, môže ktorákoľvek Zmluvná strana podať návrh (žalobu) na súd.

**7.5** V prípade, ak sa akékoľvek ustanovenie tejto Zmluvy stane neplatným v dôsledku jeho rozporu s platným právnym poriadkom, resp. novou právnou úpravou počas trvania zmluvného vzťahu, nespôsobí to neplatnosť celej tejto Zmluvy. Zmluvné strany sa pre tento prípad zaväzujú nahradiť neplatné ustanovenie novým platným ustanovením tak, aby zostal zachovaný obsah, zámer a účel sledovaný Zmluvou.

**7.6** Vzťahy osobitne neupravené touto Zmluvou sa riadia predovšetkým ustanoveniami Obchodného zákonníka, Autorského zákona, Zákona o verejnom obstarávaní.

**7.7** Neoddeliteľnou súčasťou tejto zmluvy sú nasledovné prílohy:

* Príloha č. 1: Podrobná špecifikácia predmetu zmluvy (Opis predmetu zákazky)
* Príloha č. 2: Špecifikácia ceny za služby (Návrh uchádzača na plnenie kritéria)
* Príloha č. 3: Výpis z OR SR / ŽR SR alebo iného profesijného registra Poskytovateľa

V Bratislave dňa ................................ V       dňa

.....................…................................................. .................................................

**Slovenská inovačná a energetická agentúra**

Ing. Alexandra Velická, PhD.

generálna riaditeľka